English: Well, there are many burdens in ministerial life, but I'll take one for the team, literally. Look, on the creative legacy, I actually think, with the programme we've announced, within that creative legacy, not just the projects we haven't been able to fund, but lots of organisations and groups, will be running their own activity anyway. We haven't had any real conversation about fan zones, partly because the tournament's in November and it'll probably be dark by the time the games are actually on here, as opposed to 2016, where we had a fantastic summer for each of the games that we played. But, actually, there'll be lots of activity, not just in venues that already exist and that will want to show the game and get people to celebrate, but in the run-up to it as well. I remember - I still remember - being young and seeing other men's football world cups and there not being a Wales team there, but, actually, world cup fever is very hard to avoid when it comes to the football world cup. It is such a giant juggernaut of a game, and it's even bigger now than it was when I was genuinely young, as opposed to youthful for a politician. And I think that, within our country, given it's been 64 years, over the next few weeks, it'll be very hard to avoid the world cup, and I think lots of people will be looking to take part in different activities. And what we're doing within this programme is making it easy for a lot of people to get involved. Like I said, every primary school will be engaged in at least one of the projects. But, more than that, I think you'll see lots of different clubs and organisations looking to engage their own supporter base, and lots of digital content as well for what's being done in some of the things that we've supported. And within that, you will see a very strong Welsh language narrative and use of what we're doing not just in Wales but, indeed, some of the things we're doing abroad as well. So, in North America - and one of the events we're looking to do there, it's with S4C - there'll be plenty of Welsh language content in what we're doing in promoting the language there. And, indeed, it's been one of the reasons why I think that the two new owners of Wrexham have been such a success: (a) because they've got a sense of humour - they've obviously come with a name that makes other people interested, but I think they've been very positive and respectful in promoting the Welsh language, and they've done things in a way that I think elected Members probably couldn't do. They've used that space really creatively, and I think that gives us a good base to have an even greater explanation and positive open-door policy into looking at the two languages of our country, not just the one of them. So, I think that's a really big opportunity, and hopefully you'll see that not just in the bids, but in what actually happens as well. When it comes to additional resource, we'll have additional people on the ground, both during the tournament and in some of the run-up, in the region, but also in the US, to assist in some of the marketing and the engagement there as well. But it isn't just about the numbers of people, it's what they're able to do, and, again, some of the digital content we'll be able to use and working with partner organisations. If we simply wanted to do this ourselves, we wouldn't have the right number of people or, indeed, the right links that exist. So, Wales's international diaspora and organisations that already exist in Dubai and Qatar will be really important for us in looking to grow and expand our links and exposure there, and I think that's also relevant to the engagement with UK-branded events. That's partly because I had the opportunity to go to Dubai during the World Expo, and, during that time, your concerns about the union jack being seen as interchangeable, say, with the George cross, actually, when we had Wales Day in the UK pavilion, it really was a proper Wales takeover, and you could not get anywhere near the UK pavilion without recognising that we were there and the promotion of Wales not just in the food and drink, but in what took place outside as well as inside as well. So, I do think that our embassy staff in different parts of the world recognise their responsibility to all countries within the UK. We've had already really good engagement with the embassy with both the First Minister and myself in looking at making sure that what they do genuinely supports all nations. We're talking with the UK Government about UK Day and the 'GREAT' branded activity to be clear that it won't just be the union jack that's there; it'll be our flag alongside it as well, in particular on the things that we are doing, and it will properly reflect the fact that there are two nations from the UK who have qualified for this world cup. And, when it comes to future world cups, of course, there'll be the women's world cup, which I hope will be the next world cup that we get to discuss and talk about our direct participation in. When it comes to LGBTQ+ fans, that is part of our challenge, in how we give people the certainty and the confidence that their issues and concerns won't be avoided. That's why I talk about being positive about our values and who we are as Wales today and who we want to be in the future, and for fans to go there and to be who they are and to be safe and to be looked after. The Qatari supreme committee who are organising the tournament are quite sensitive to this, in that they don't want anyone to not feel welcome. And it's not just Wales that are talking about this - virtually every European football association has talked about this proactively, because of the great changes taking place across Europe. Actually, if this tournament had taken place 50 years ago, we wouldn't have been talking about this, because, actually, across Europe, there was a very different attitude. And actually, 50 years ago - . Well, certainly when Wales qualified for the last tournament, it wasn't legal in this country to be gay and in a relationship. So, we recognise that we've made progress in the last half century, and some of this is about making sure that those gains aren't put to one side or avoided for the sake of sport, but are part of our engagement. The First Minister will be making a statement on our engagement with different parts of the world, as I've referenced in my own statement, to set out our approach to how we'll engage with different countries in the world without sacrificing our own values. Then, on the point the FAW have made, it's a brave, seductive and audacious bid to get £343 million of capital out of the finance Minister when, actually, we do know that we had a practical and, in fact, a cash cut in our capital budget. So, there's a lot of pressure. So, the money that we've already put in is money that is a priority in really difficult times. Our challenge will be how and where we can get capital and how we use that to improve facilities, and, crucially, in the way we look at sporting facilities, how we can get multi-use for different sports. That's already taking place between a range of organisations, but there will certainly be much more to do in improving grass-roots and community facilities in this and many other activities after the tournament.
Welsh: Wel, mae yna lawer o feichiau mewn bywyd gweinidogol, ond fe wnaf fi gymryd un dros y tîm, yn llythrennol. Edrychwch, o ran y gwaddol creadigol, rwy'n credu mewn gwirionedd, gyda'r rhaglen yr ydym ni wedi'i chyhoeddi, o fewn y gwaddol creadigol hwnnw, bydd nid yn unig y prosiectau nad ydym wedi gallu eu hariannu, ond hefyd llawer o sefydliadau a grwpiau, yn rhedeg eu gweithgareddau eu hunain beth bynnag. Nid ydym wedi cael unrhyw sgwrs go iawn am barthau cefnogwyr, yn rhannol oherwydd bod y twrnamaint ym mis Tachwedd ac mae'n debyg y bydd hi'n dywyll yma erbyn i'r gemau ddechrau mewn gwirionedd, yn wahanol i 2016, pryd cawsom haf gwych ar gyfer pob un o'r gemau y gwnaethom ni eu chwarae. Ond, mewn gwirionedd, bydd llawer o weithgareddau, nid yn unig mewn lleoliadau sydd eisoes yn bodoli ac a fydd eisiau dangos y gêm a chael pobl i ddathlu, ond yn y cyfnod cyn hynny hefyd. Rwy'n cofio - rwy'n dal i gofio - bod yn ifanc a gweld cwpanau pêl-droed dynion eraill a dim tîm Cymru yno, ond, mewn gwirionedd, mae twymyn cwpan y byd yn anodd iawn i'w osgoi pan ddaw hi i gwpan pêl-droed y byd. Mae'n jygarnot mor anferth o gêm, ac mae hyd yn oed yn fwy nawr nag oedd hi pan oeddwn i'n wirioneddol ifanc, yn hytrach nag yn ifanc i wleidydd. Ac rwy'n credu, o fewn ein gwlad ni, o ystyried bod 64 mlynedd wedi mynd heibio, dros yr wythnosau nesaf, y bydd hi'n anodd iawn osgoi cwpan y byd, ac rwy'n credu bydd llawer o bobl yn bwriadu cymryd rhan mewn gweithgareddau gwahanol. A'r hyn yr ydym ni'n ei wneud o fewn y rhaglen hon yw ei gwneud hi'n hawdd i lawer o bobl gymryd rhan. Fel y dywedais, bydd pob ysgol gynradd yn cymryd rhan mewn o leiaf un o'r prosiectau. Ond, yn fwy na hynny, rwy'n credu y byddwch chi'n gweld llawer o wahanol glybiau a sefydliadau yn ceisio ymgysylltu â'u cefnogwyr eu hunain, a llawer o gynnwys digidol hefyd ar gyfer yr hyn sy'n cael ei wneud yn rhai o'r pethau yr ydym ni wedi'u cefnogi. Ac o fewn hynny, fe welwch naratif Gymraeg gref a defnydd cryf iawn ohoni yn yr hyn yr ydym ni'n ei wneud nid yn unig yng Nghymru ond, yn wir, rhai o'r pethau yr ydym ni'n eu gwneud dramor hefyd. Felly, yng Ngogledd America - ac un o'r digwyddiadau yr ydym ni eisiau ei wneud yno, gyda S4C - bydd digon o gynnwys Cymraeg yn yr hyn yr ydym ni'n ei wneud wrth hyrwyddo'r iaith yno. Ac, yn wir, mae wedi bod yn un o'r rhesymau pam rwy'n credu bod dau berchennog newydd Wrecsam wedi bod yn gymaint o lwyddiant: (a) oherwydd bod ganddyn nhw synnwyr digrifwch - maen nhw'n amlwg wedi dod gydag enw sy'n gwneud i bobl eraill ymddiddori, ond rwy'n meddwl eu bod nhw wedi bod yn bositif iawn ac yn barchus o ran hyrwyddo'r iaith Gymraeg, ac maen nhw wedi gwneud pethau mewn ffordd rwy'n credu na allai Aelodau etholedig eu gwneud mae'n debyg. Maen nhw wedi defnyddio'r gofod hwnnw'n greadigol iawn, ac rwy'n credu bod hynny'n rhoi sylfaen dda i ni gael hyd yn oed mwy o esboniad a pholisi drws agored positif i edrych ar ddwy iaith ein gwlad, nid dim ond un ohonyn nhw. Felly, rwy'n credu bod hynny'n gyfle mawr iawn, a gobeithio y gwelwch chi hynny nid yn unig yn y ceisiadau, ond yn yr hyn sy'n digwydd mewn gwirionedd hefyd. O ran adnoddau ychwanegol, bydd gennym ni bobl ychwanegol ar lawr gwlad, yn ystod y twrnamaint ac yn ystod rhywfaint o'r cyfnod cyn y twrnamaint, yn y rhanbarth, ond hefyd yn yr Unol Daleithiau, i gynorthwyo gyda rhywfaint o'r marchnata a'r ymgysylltu yno hefyd. Ond nid yw'n ymwneud â nifer y bobl yn unig, mae'n ymwneud â beth maen nhw'n gallu ei wneud, ac, unwaith eto, peth o'r cynnwys digidol y byddwn ni'n gallu ei ddefnyddio a gweithio gyda sefydliadau partner. Pe byddem ni'n dim ond eisiau gwneud hyn ein hunain, ni fyddai gennym ni'r nifer cywir o bobl nac, yn wir, y dolenni cywir sy'n bodoli. Felly, bydd y Cymry ar wasgar a sefydliadau rhyngwladol Cymru sydd eisoes yn bodoli yn Dubai a Qatar yn bwysig iawn i ni wrth geisio datblygu ac ehangu ein cysylltiadau a'n hamlygiad yno, ac rwy'n credu bod hynny hefyd yn berthnasol i'r ymgysylltu â digwyddiadau sydd â brand y DU. Mae hynny'n rhannol oherwydd i mi gael y cyfle i fynd i Dubai yn ystod Expo y Byd, ac, yn ystod y cyfnod hwnnw, roedd eich pryderon am jac yr undeb yn cael eu hystyried yn gyfnewidiadwy, mewn ffordd, â chroes San Siôr, mewn gwirionedd pan gawson ni Ddiwrnod Cymru ym mhafiliwn y DU, fe wnaeth Cymru wirioneddol gymryd drosodd, ac ni allech chi fynd i unrhyw le ger pafiliwn y DU heb gydnabod ein bod ni yno yn hyrwyddo Cymru nid yn unig gyda'r bwyd a diod, ond yn yr hyn a ddigwyddodd y tu allan yn ogystal â'r tu mewn hefyd. Felly, rwy'n credu bod ein staff llysgenhadaeth mewn gwahanol rannau o'r byd yn cydnabod eu cyfrifoldeb i bob gwlad o fewn y DU. Rydym ni eisoes wedi cael ymgysylltu da iawn â'r llysgenhadaeth gyda'r Prif Weinidog a minnau yn ceisio sicrhau bod yr hyn y maen nhw'n ei wneud yn wirioneddol yn cefnogi pob cenedl. Rydym ni'n siarad â Llywodraeth y DU am Ddiwrnod y DU a'r gweithgaredd brand 'GREAT' i fod yn glir nad jac yr undeb yn unig fydd yno; bydd ein baner ni yno ochr yn ochr â hi hefyd, yn arbennig ar y pethau yr ydym ni'n eu gwneud, a bydd yn adlewyrchu'r ffaith bod dwy genedl o'r DU wedi cyrraedd y cwpan y byd hwn. Ac, o ran cwpanau'r byd yn y dyfodol, wrth gwrs, bydd cwpan y byd i ferched, a dyma, gobeithio, fydd y cwpan y byd nesaf y byddwn ni'n cael trafod a siarad am ein cyfranogiad uniongyrchol ynddo. O ran cefnogwyr LHDTC+, mae hynny'n rhan o'n her ni, yn y ffordd yr ydym ni'n rhoi'r sicrwydd a'r hyder i bobl na fydd modd osgoi eu problemau a'u pryderon. Dyna pam rwy'n siarad am fod yn bositif ynghylch ein gwerthoedd a phwy ydym ni fel Cymru heddiw a phwy yr ydym ni am fod yn y dyfodol, ac i gefnogwyr fynd yno ac i fod yn nhw eu hunain ac i fod yn ddiogel a chael gofal. Mae goruchaf bwyllgor Qatar sy'n trefnu'r twrnamaint yn eithaf sensitif i hyn, gan nad ydyn nhw eisiau i unrhyw un beidio â theimlo croeso. Ac nid Cymru'n unig sy'n sôn am hyn - mae bron pob cymdeithas bêl-droed Ewropeaidd wedi siarad am hyn yn rhagweithiol, oherwydd y newidiadau mawr sy'n digwydd ledled Ewrop. Mewn gwirionedd, pe bai'r twrnamaint yma wedi digwydd 50 mlynedd yn ôl, ni fyddem wedi bod yn siarad am hyn, oherwydd, mewn gwirionedd, ar draws Ewrop, roedd agwedd wahanol iawn. Ac mewn gwirionedd, 50 mlynedd yn ôl - . Wel, yn sicr pan oedd Cymru yn y twrnamaint y tro diwethaf, doedd hi ddim yn gyfreithlon yn y wlad yma i fod yn hoyw ac mewn perthynas. Felly, rydym ni'n cydnabod ein bod ni wedi gwneud cynnydd yn ystod yr hanner canrif ddiwethaf, ac mae peth o hyn yn ymwneud â gwneud yn siŵr nad yw'r enillion hynny'n cael eu rhoi i un ochr neu eu hosgoi er mwyn chwaraeon, ond maen nhw'n rhan o'n hymgysylltiad. Bydd y Prif Weinidog yn gwneud datganiad ar ein hymgysylltiad â gwahanol rannau o'r byd, fel rwyf wedi cyfeirio yn fy natganiad fy hun, i nodi ein dull o ymdrin â sut y byddwn yn ymgysylltu â gwahanol wledydd yn y byd heb aberthu ein gwerthoedd ein hunain. Yna, ar y pwynt mae Cymdeithas Bêl-droed Cymru wedi'i wneud, mae'n gais dewr, deniadol a beiddgar i gael £343 miliwn o gyfalaf allan o'r Gweinidog Cyllid pan, mewn gwirionedd, rydym ni'n gwybod ein bod wedi cael toriad ymarferol ac, mewn gwirionedd, toriad arian yn ein cyllideb gyfalaf. Felly, mae 'na lawer o bwysau. Felly, yr arian yr ydym ni wedi'i roi i mewn yn barod yw arian sy'n flaenoriaeth mewn cyfnod anodd iawn. Ein her fydd canfod sut a lle y gallwn ni gael cyfalaf a sut yr ydym ni'n defnyddio hwnnw i wella cyfleusterau, ac, yn hollbwysig, yn y ffordd yr ydym ni'n edrych ar gyfleusterau chwaraeon, sut y gallwn ni gael amlddefnydd ar gyfer gwahanol chwaraeon. Mae hynny eisoes yn digwydd rhwng amrywiaeth o sefydliadau, ond yn sicr bydd llawer mwy i'w wneud o ran gwella cyfleusterau llawr gwlad a chymunedol a llawer o weithgareddau eraill ar ôl y twrnamaint.